JUMAL KÕNELEB
Tere jälle!
Kes meist ei tahaks elada õnnistatud elu?
Mõnikord on elu siiski raske.
Jumal on aga lubanud meile, et Ta on alati koos meiega.
Jumal on meile ka lubanud, et meie peal on Tema õnnistus.
Oleme sellest palju rääkinud.
Kuid ühte kirjakohta pole me veel käsitlenud.
See on 5 Moosese raamatu 28-peatüki algus.
See kirjeldab, mida õnnistus endas sisaldab.
Kui seda 5 Moosese raamatu 28-peatükki loed,
kus Jumal lubab õnnistada rahvast, kui nad Teda järgivad,
siis ei või lugedes muud teha,
kui ainult hämmastuda Jumala headusest.
Kui oled kunagi mõelnud, kui hea Jumal õieti on,
või kui head elu Ta sulle tahab, siis siin on sulle väljakutse -
loe 5 Moosese raamatu 28-peatükki.
Siin on konkreetselt kokku võetud, mida Jumala õnnistus tähendab.
Oleme korduvalt öelnud: see ei ole lihtsalt sõna.
See on vägi, mis on meie elu kohal.
Jumala hea tahe, mis on sinu ja minu elude kohal.
Siin on kirjutatud nii:
"Ja kui sa tõesti kuulad Issanda, oma Jumala häält
ja pead hoolsasti kõiki tema käske, mis ma täna sulle annan,
siis tõstab sind Issand, su Jumal, kõrgemaks kõigist rahvaist maa peal.
Ja kõik need õnnistused saavad sulle osaks ja tabavad sind."
Kõik need õnnistused, mille loetelu nüüd järgneb.
"Õnnistatud oled sa linnas ja õnnistatud oled sa väljal."
Ma võtan selle nüüd enesele. - Võta muidugi!
Õnnistatud on minu ihuvili ehk minu lapsed.
Mulle meeldib seda lugeda nagu palvet.
Samal ajal, kui seda loen ja häälega välja ütlen,
siis ma kuulutan seda Jumala Sõna, Jumala tõotust ja õnnistust;
kuulutan seda Jumala väge just nendesse olukordadesse.
Ma otsekui suunan need sõnad just nende asjade peale.
Õnnistatud on minu ihuvili. Õnnistatud on meie lapsed.
Õnnistatud on minu põllusaak ehk töökoht Agape Keskuses.
Sinu töö, sinu põllusaak, on õnnistatud.
Sinu karjakasvatus ehk õpilased ja kolleegid.
Nad on õnnistatud.
Lammaste ja kitsede talled,
vasikad ehk kõik need, kellega sa igapäevaselt teed tööd,
on õnnistatud Jeesuse nimel.
"Õnnistatud on su korv ja su leivaküna."
Sinu söök, toiduvalmistamine ja külmkapp on õnnistatud.
Õnnistatud olen ma tulles ja õnnistatud olen ma minnes.
Kui ma lähen reisile, olen ma õnnistatud.
Issand on minuga koos, kui lähen ja ka tööle ning koju sõites.
Issand ja Tema inglid on minuga ja ma olen õnnistatud ja kaitstud.
See on kaunilt öeldud, et oleme õnnistatud tulles.
Kuhu iganes me saabume, on Jumala õnnistus meiega koos.
Nagu Joosepi elus, kui ta müüdi orjaks Pootifarile.
Kui Joosep tuli Pootifari majja, siis tuli ka Jumala õnnistus sinna.
Kas see pole imeline?
Me võime tuua Jumala õnnistust keerulistesse kohtadesse,
pimedatesse kohtadesse,
sest meis särab Kristus, kes elab meie sees.
Ta on meie sees.
Tema on meis ja meie toome seega valgust ja õnnistust sinna kohta.
Seetõttu me ei töötagi alati lihtsates tingimustes,
sest meie ülesanne on viia valgust sinna, kus on pimedus.
Issand võib saata meid sageli suurt väljakutset pakkuvasse kohta,
just kõige suurema häda keskele, sest meil on Valgus.
Meil on õnnistus ja valgus.
"Õnnistatud on sinu korv" asemel võib öelda sama hästi rahakott.
Õnnistatud on sinu omand.
Võime uskuda, et Jumal õnnistab ka meie varandust ja meie raha.
Kirjakoht jätkub nii:
"Issand paneb vaenlased, kes kipuvad sulle kallale,
su ette kaotust kandma:
ühte teed nad tulevad su vastu,
aga seitset teed nad põgenevad su eest."
Issand laseb meil võidu saada meie vaenlaste üle.
Mulle meenub üks tore lugu suurest usumehest Lester Sumrallist
ja tema lennureisist.
Kui lennuk maandus ja Lester Sumrall sealt välja tuli,
siis ta märkas, et tema Piibel jäi lennukisse.
Ta üldiselt ei palunud kolleegidel enda eest midagi teha,
aga sel korral ta palus ühel kolleegil oma Piibel lennukist ära tuua.
Mees tõi Piibli ära ja imestas, sest see polnud Sumralli moodi.
Ta lausa küsis, miks Sumrall palus tal selle Piibel ära tuua?
Lester Sumrall ütles selle peale: "Sest mina ei tagane iialgi!"
Ta ei tahtnud isegi minna tagasi oma Piiblit ära tooma,
sest oli otsustanud minna Issandaga ainult edasi.
Ta ei tagane kunagi. Jumala Sõna ütleb täpselt sama.
Issand laseb mul võita vaenlased, kes astuvad mulle vastu
ja nendes rasketes olukordades saan ma minna läbi.
Ühte teed tulevad nad mu vastu, aga seitset teed peavad põgenema.
Viimati rääkisime needusest.
Mõnikord näib, otsekui me elu on neetud
kas mõne haiguse või majanduslike raskuste tõttu.
Kuna aga Jumala õnnistus on su kohal,
siis võid ka uskuda, et Issand laseb sul võita selleski olukorras.
Kirjakoht läheb veel edasi. Kuula neid sõnu hoolega!
"Issand käsib seda õnnistust olla sinuga su aitades."
See võiks tähendada pangahoiuseid või sügavkülmikut.
"...ja kõiges, mille külge sa oma käe paned,
ja ta õnnistab sind maal, mille Issand, su Jumal, sulle annab."
Kõiges, mille külge sa käe paned, Ta õnnistab sind.
"Issand ülendab sind enesele pühitsetud rahvaks,
nagu ta sulle on vandega tõotanud,
kui sa pead Issanda, oma Jumala käske
ja käid tema teedel.
Ja kõik maailma rahvad näevad, et sinule on pandud Issanda nimi,
ja nad kardavad sind."
Täpselt seda sama lugesime Joosepi kohta.
Pootifar nägi, et Jumala õnnistus oli tema elus.
Pootifar nägi, et Issand oli Joosepiga.
Võiks arvata, et see nimekiri on nüüd otsas.
Aga see läheb veel edasi.
"Ja Issand annab sulle külluses head
su ihuvilja, karja kasvu ja maapinna saagi poolest maal."
Ta tahab seega, et me paljuneme, läheme edasi ja me elu kasvab.
"...maal, mille Issand, su Jumal,
vandega su vanemaile on tõotanud sulle anda.
Issand avab sulle oma rikkaliku varaaida, taeva."
Kui me käime Tema teedel ja teeme Tema tegusid,
siis Taevas on avatud ja Tema rikkused on meiega,
nii et me suudame täita Tema tahet.
Kui üldse keegi seda teab, siis meie teame seda hästi.
Me oleme teinud võimatuid asju ja läinud säästudeta muudkui edasi.
Taevas on olnud avatud ja rahad on tulnud.
Oleme ikka ja jälle saanud abi lihtsa argipäeva asjade keskel.
"Andes su maale vihma õigel ajal ja õnnistades kõiki su kätetöid;
ja sina võid laenu anda paljudele rahvastele,
aga sa ise ei tarvitse laenata.
Ja Issand paneb sind peaks ja mitte sabaks,
sa lähed ikka ülespoole, aga mitte allapoole."
Ka seda on hea meeles pidada. Vahel tuleb ikka tagasilööke.
Aga Jumala Sõna ütleb, et ma lähen ülespoole.
Ma lähen siit edasi, ma ei anna alla.
"Kui sa kuulad Issanda, oma Jumala käske,
mida ma täna sind käsin pidada ja täita,
ja kui sa ei kaldu kõrvale kõigist sõnadest,
mis ma täna teile käsuna annan, ei paremale ega vasakule,
ega käi teiste jumalate järel, et neid teenida."
Millised sõnad - Issand avab rikkaliku varaaida
või Issand annab sulle külluses head.
Sa lähed alati ülespoole. Need on nii head sõnad.
Neid on raske vastu võtta. Issand annab külluses head.
See on Piiblis kirjas,
mitte minu ja Joy kirjutatud julgustav sõnum.
See on otseselt Jumala Sõna.
Siin on näha, et Jumal on hea.
Jumal tahab anda lastele head. Ta armastab lastele head teha.
Ta avab meeleldi oma varaaida ja valab õnnistust meie peale.
Ta tahab, et läheksime alati edasi ja võiksime olla õnnistuseks
lastele, lastelastele ja lastelastelastele.
Selline on meie Jumal.
Kui me seda loeme,
siis algus ja lõpp võib panna veidikene kulmu kergitama.
Siin alguses on sõna "kui". Eks ole?
"Ja kui sa tõesti kuulad Issanda, oma Jumala häält
ja pead hoolsasti kõiki tema käske, mis ma täna sulle annan."
Ja lõpp on samasugune.
"Kui sa kuulad Issanda, oma Jumala käske,
mida ma täna sind käsin pidada ja täita,
ja kui sa ei kaldu kõrvale kõigist sõnadest,
mis ma täna teile käsuna annan, ei paremale ega vasakule,
ega käi teiste jumalate järel, et neid teenida." Siis see kehtib.
Siis ja ainult siis.
Kui oled Piiblit lugenud, siis tead,
et Iisraeli rahvas sai käsud, aga ei suutnud neid täita.
Nad küll üritasid,
aga õnnistuse tõotus ei täitunud täies mahus.
Nad hakkasid aegajalt isegi ebajumalaid teenima.
Kui mõtled iseenda peale või kui mina mõtlen enese peale -
teeme parem nii -
siis mul ei tule välja isegi kümne käsu pidamine.
Ja neid on ainult kümme, aga siin räägitakse kõigist.
Kui sa täidad kõiki täpselt, siis pärid õnnistuse.
Me ei saa midagi muud öelda, kui et sellest oleme ilma.
Vanas Testamendis on vist umbes 2000 käsku.
Ma ei tea ka täpselt, aga neid on ikka palju.
Võime vaadata seda õnnistust oma elu, laste ja tegevuse jaoks,
kuidas Jumal valab õnnistust ja avab rikkaliku varaaida.
Sellist elu me tahame aga see lipsab meil käest,
sest me ei suuda täita kõiki käske.
Siin võib tuua välja selle, mis mind tõeliselt julgustas.
Üks jutlustaja tõi selle välja,
milline on põhiline erinevus Vana ja Uue Testamendi vahel.
5 Moosese raamatu 28. peatükk on Vana Testamendi osa.
Piibel on Testament. Kas see pole nii, Joy?
Testament on kellegi viimane soov meie osas.
Kui saaksid homme kirja või telefonikõne mõnelt juristilt:
"Mu laual on testament, milles on sinu nimi sees.",
siis olen kindel, et tahad teada, mis ses testamendis on kirjas.
Kas sina tahaks? - Tahaksin.
Miks? Et teada, mille me pärisime.
Loodetavasti ei saanud võlgasid kaela.
Testament on viimane tahe ja see sisaldab pärandust.
Kas Piibel sisaldab pärandust?
Piibel on testament, Jumala viimane tahe,
mis sisaldab pärandust.
Oleme sageli lugenud kirjast Galaatlastele 3:1,
et Jeesus sai needuse sinu ja minu eest,
et Aabrahami õnnistus saaks meile osaks.
Me oleme seega midagi pärinud. Oleme pärinud Jumala õnnistuse.
Kas pärandus tuleb välja teenida?
Ei. Pärandus antakse meile.
Me saame päranduse tasuta.
Et mõistaksime Vana ja Uue Testamendi erinevust,
tuleb teha selgelt vahet.
Vanas Testamendis algavad kõik tõotused sõnaga "kui".
Kui sa täidad täpselt kõiki neid korraldusi ja käske,
siis Issand õnnistab sind.
Kui täidad kõiki käske, siis Issand kaitseb sind.
Kui sina oled veatu ja õige, siis pärid igavese elu.
Kui sina...
See minu puhul küll ei toimi.
Kui meil on ainult Vana Testament, siis oleme ikka päris koormatud.
Kõik sõltub siis minust ja sellest, kas ma suudan.
Kui mina täidan täpselt kõike. Mul ei tule see välja.
Aga meil on ka Uus Testament.
Kui keegi kirjutab uue testamendi, siis vana enam ei kehti.
Uues Testamendis
on Jeesuses Kristuses veel paremad tõotused.
Paremad kui Vanas Testamendis.
Siin tulebki esile erinevus.
Kui Vanas Testamendis sõltus kõik sellest "kui sina",
siis Uus Testament üteb: "Sest et Jeesus".
Hahhaa! Sellepärast, et Jeesus!
Sellepärast, et Jeesus tuli maa peale,
sellepärast, et Ta kandis ära minu patud,
sellepärast, et Teda haavati minu pärast,
sellepärast, et Tema sai needuse minu asemel,
saan mina elada õnnistatud elu ja pärin igavese elu.
Ma saan kõik oma patud andeks. Miks? Jeesuse pärast!
Sellepärast, et Jeesus, mitte "kui mina"!
See teeb mind vabaks,
sellepärast saan ma kõik need tõotused armust enesele.
Mida ma siis saanud olen? Mitte ainult Jumala õnnistuse.
Olen saanud igavese elu, olen saanud kõik patud andeks,
mind on kuulutatud Jumala armsaks lapseks.
Jeesus on teinud mind õigeks Jumala ees.
Sellepärast, et Jeesus.
Milline vabadus!
See tähendab ju seda,
et kõik need õnnistused kuuluvad nüüd minu ellu.
Ma võin uskuda, et olen õnnistatud tulles,
võin uskuda, et olen õnnistatud minnes.
Võin uskuda, et mu lapsed on õnnistatud.
See, mida teen Jumala riigi heaks, on õnnistatud.
Kuhu tahes ma lähen, ma olen õnnistatud.
Kui vaenlane ründab, siis ma võidan Ta.
Sest olen õnnistatud.
Olen pärinud selle õnnistuse Kristuse ristitöö pärast,
sest Jeesus tegi seda ja sai needuse minu eest.
Halleluuja!
2 Moosese raamatu 12. ptk Vanas Testamendis
annab meile imelise pildi kogu sellest asjast.
Võtame lahti 2 Moosese 12.
Mooses juhib rahva Egiptusest välja.
Rahvas on olnud Egiptuse orjuses 400 aastat.
Nad on kisendanud Jumala poole.
Jumal on valinud Moosese ja öelnud:
"Vii minu rahvas vabadusse, juhata mu rahvas orjusest välja."
Issand on Moosese kaudu näidanud läbi erinevate asjade tunnustähti,
et vaarao mõistaks, et asi on nüüd tõsine.
Jumal kavatseb nüüd viia oma rahva vabadusse.
Viimane nuhtlus on tulemas. Eelmistest hullem nuhtlus.
Loeme 2 Moosese raamat 12:1
"Ja Issand rääkis Moosese ja Aaroniga Egiptusemaal, öeldes:
See kuu olgu teil esimeseks kuuks;
see olgu teil aasta esimeseks kuuks.
Nüüd toimub midagi ja sellest alustage ajaarvamist.
See saab olema uus algus."
Mind nii puudutab meie läänemaailma ajaarvamine.
Millega algab lääne ajaarvamine? See algab Jeesuse sündimisega.
Jeesuse sündimisest hakkas kogu ajaarvamine uuesti nullist.
Midagi täiesti uut toimus kogu maailmas.
See on minu arust imeline pilt millegi uue toimumisest Jeesuses.
Issand rääkis: "See olgu teil aasta esimeseks kuuks.
Rääkige kogu Iisraeli kogudusega ja öelge:
Selle kuu kümnendal päeval võtku iga perevanem tall,
igale perele tall."
Tall olgu teil veatu, täpselt samamoodi nagu Jeesus.
"Tall olgu teil veatu, isane, üheaastane;
võtke see lammastest või kitsedest.
Säilitage see enestele kuni selle kuu neljateistkümnenda päevani;
siis kogu Iisraeli kogunenud kogudus tapku see õhtul!
Ja nad võtku verd ning võidku ukse mõlemat piitjalga
ja pealispuud kodades, kus nad seda söövad.
Ja nad söögu liha selsamal ööl;
tulel küpsetatult koos hapnemata leiva ja kibedate rohttaimedega
söögu nad seda!
Te ei tohi seda süüa toorelt või vees keedetult,
vaid ainult tulel küpsetatult pea, jalgade ja sisikonnaga.
Te ei tohi sellest midagi üle jätta hommikuks;
mis aga sellest hommikuks üle jääb, põletage tulega!
Ja sööge seda nõnda:
teil olgu vöö vööl, jalatsid jalas ja kepp käes;
ja sööge seda rutuga."
Nad pidid olema valmis minekuks.
Valmistuge, pange ennast minekuks valmis.
"Sööge seda rutuga - see on paasatall Issanda auks!"
Jeesus oli ristil surres paasatall. Midagi tohutult suurt toimus.
"Siis käin mina selsamal ööl Egiptusemaa läbi
ja löön maha kõik esmasündinud Egiptusemaal,
niihästi inimesed kui loomad,
ja ma mõistan kohut kõigi Egiptuse jumalate üle,
mina, Issand."
Midagi hirmsat on tulekul, kohutav karistus on tulemas.
"Aga veri olgu teil tundemärgiks kodadel, kus te asute;
kui ma näen verd, siis ma lähen teist mööda
ja nuhtlus ei saa teile hukatuseks, kui ma löön Egiptusemaad."
Jeesuse veri on märgiks,
et needus, karistus ja hävitaja ei tuleks sellesse majja.
See on nii ka tänapäeval.
Jeesuse veri kaitseb meid. Kristuses oleme kaitstud.
Kristuses oleme pääsenud vabadusse.
Teame, mis edasi sündis. Loen salmist 51:
"Ja just selsamal päeval
Issand viis Iisraeli lapsed väehulkadena Egiptusemaalt välja."
Ta viis nad vabadusse.
Ka see on võrdpilt sellest, kuidas Jeesus murdis needuse
ja Temas oleme me nüüd vabad.
Aamen. - Palvetame.
Tänu, Issand!
Tänu, Sulle, et Sina surid meie eest ja meil on igavene elu.
Tänu, Jeesus, et Sina kandsid meie haigused
ja meie võime selle pärast olla täna terved.
Tänu, Jeesus, et Sina said needuse meie eest
ja meie võime selle pärast elada õnnistatud elu.
Tänu, Issand, et Sina kandsid kõik meie patud ristil
ja meie saame selle pärast täna olla õiged.
Tänu, Issand, et Sina tõusid üles surnuist
ja meil võib selle pärast olla usu läbi igavene elu.
Tänu, Issand selle eest, mida Sa oled teinud.
Me saame kuulutada seda, et Sina tegid kõike seda
ja selle pärast võime me olla vabad, õiged ja õnnelikud.
Me võime olla õnnistatud, meil võib olla igavene elu
ning mingil pimedusel ei ole enam mingit võimu meie üle.
Tänu, et Sa õnnistad meid kõiki.
Tänu, et see vägev õnnistus, millest oleme rääkinud,
mis Sinu Sõna sees on, tuleb ja murrab meie kõigi ellu.
Tänu, Issand, et Sa näitad, et õnnistus on needusest tugevam.
Valgus on suurem kui pimedus. Jeesuse nimel, aamen.
On tõesti vägev omada võimalust teha seda tööd.
Tahame, et teaksid, et me palvetame vaatajate eest.
Me palvetame meie rahva eest
ja igaühe eest,
kes pöördub meie poole eestpalvesooviga.
Me palvetame ja see on eesõigus saada palvetada ka sinu eest.
Kui soovid rohkem teada meie töö kohta,
võid külastada kodulehekülge: www.kristillinenkoulu.org
Seal on info meie kooli, lasteaia ja televisioonitöö kohta.
Kui soovid toetada selle saate tegemist,
võid helistada numbrile 900 1777 Kõne maksab Eestis 7 eurot.
Võid kasutada ka TV7 kontonumbreid, mida näed peatselt ekraanil.
Ole õnnistatud Jeesuse nimel
ja tea, et Issanda õnnistus on vägevalt Su elu kohal.
Aamen.
TV7 annetustelefon: 900 1777 (7 eur'i) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin